02/12/2009 | Administración LocalMunicipal
Santa Comba
Aprobación definitiva PERI do PNC-8 do PXOM de Santa Comba

EDICTO A Corporación municipal, en sesión que tivo lugar o día 18 de setembro de 2009, adoptou, entre outros, o acordo prestar aprobación definitiva ao proxecto do Plan Especial de Reforma Interior de desenrolo do PNC-8 do PXOM de Santa Comba, promovido por dona Nerissa Pegito Ayat, don Luís e don Jesus Simon Baas Ollaquindia, veciños de Santiago e Pontevedra, con DNI n°: XXXXXXXXX, XXXXXXXXX e XXXXXXXXX, respectivamente, con domicilio a efectos de notificacións na rúa Curraliño, n° 2, C. P.: 15705 - SANTIAGO DE COMPOSTELA, redactado polo enxeñeiro de camiños, don José Miguel Núñez Reinoso, colexiado n° 2.677 do Colexio de Enxeñeiros de Camiños, Canles e Portos, Demarcación de Galicia, con visado colexial n° 24.239 do 31/10/2007, presentado nas oficinas municipais o día 21 de novembro de 2007, co rexistro de entrada n° 7621. Contra o acordo transcrito de aprobación definitiva, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicación deste anuncio. Ao abeiro do artigo 92.2 da LOUG, publícase de seguido o texto íntegro da normativa e ordenanzas de aplicación: No ámbito do PERI será de aplicación a normativa do PXOM, así coma a lexislación sectorial en vigor. Correspondéndolle a ordenanza de mazá pechada que se transcribe a continuación, remitíndose á citada normativa para o resto das condicións da edificación e usos: Corresponde a ordenacións volumétricas en edificacións entre medianeiras, con fronte a unha ou varias rúas. - Parcela e fronte mínimos edificables: serán os catastrais existentes, salvo a efectos de posibles parcelacións en que se esixirán parcelas mínimas de 100 m2 cun fronte mínimo de 8 m. - Fondo máximo edificable. En plantas altas será de 15 m, sempre que se cumpran as condicións mínimas de patio fixadas nas normas de edificación. - Ocupación máxima de pamela. En plantas baixa e soto poderase alcanzar unha ocupación do 100 % da parcela. Deberase xustificar o cumprimento das condicións de protección contra incendios para o uso proxectado para estas plantas, e, no seu defecto para os usos comercial e de garaxe respectivamente. - As aliñacións son as sinaladas en planos, anque podarán efectuarse recuados ou patios a fachada, sempre e cando non se deixen medianeiras á vista. Autorízanse os seguintes usos: * Vivendas unifamiliares e plurifamiliares. * Hoteleiro e Residencial, en todas as súas categorías. * Garaxe aparcadoiro, en categorías 1, 2 e 4. * Industrial en categorías 1, 2 e 5. * Oficinas. * Comercial, en todas as súas categorías. * Espectáculos e salas de reunión. * Equipamento Todos os usos anteriores deberán cumprir as Ordenanzas Xerais de Uso da normativa do PXOM así coma a lexislación de rango superior que lle sexa aplicable. Será obrigatorio, nas novas edificacións con mais de catro vivendas 400 m2 de outros usos, a previsión de una praza de aparcadoiro por vivenda e cada 100 m2 de outros usos, que se situará en planta baixa ou soto, ou patio de parcela. Este anuncio suple as circunstancias que poidan concorrer no disposto no artigo 59.5° da Lei 30/1992, do 26 de novembro, de réxime xurídico das administracións públicas e procedemento administrativo común. Santa Comba, 19 de outubro de 2009.- O ALCALDE-PRESIDENTE, Asdo.: Miguel Pérez Fernández.